b'\n_START_ARTICLE_\nR\xc3\xa9aumurova ljestvica\n_START_PARAGRAPH_\nR\xc3\xa9aumurova ljestvica je ljestvica za mjerenje temperature u kojoj su tali\xc5\xa1te i vreli\xc5\xa1te vode fiksirani na 0 i 80 stupnjeva. Ljestvica je nazvana po francuskom znanstveniku R\xc3\xa9aumuru, koji ju je predlo\xc5\xbeio 1730. godine. Stupnjevi R\xc3\xa9aumurove ljestvice se obi\xc4\x8dno ozna\xc4\x8davaju simbolima \xc2\xb0R, \xc2\xb0R\xc3\xa9 ili \xc2\xb0Re._NEWLINE_Upore\xc4\x91uju\xc4\x87i pokazivanja Amontonsovog plinskog termometra sa pokazivanjima alkoholnog termometra Reomir je odredio stupanj \xc5\xa1irenja plina pri promjeni temperature za jedan stupanj tako \xc5\xa1to je, ozna\xc4\x8davaju\xc4\x87i nulom to\xc4\x8dku mr\xc5\xbenjenja vode,    termometar napunio rastvorom alkohola i vode tako da je njegov obujam u to\xc4\x8dci ledi\xc5\xa1ta bila 1000 jedinica, a u to\xc4\x8dci vreli\xc5\xa1ta rastvora 1080 jedinica. Kako je izme\xc4\x91u tih to\xc4\x8daka bilo 80 stupnjeva, to\xc4\x8dka vreli\xc5\xa1ta rastvora predstavljala je 80\xc2\xa0\xc2\xb0R._NEWLINE_Neprakti\xc4\x8dnost metode kalibracije rastvaranjem alkohola u vodi, uvjetovala je oko 1770. godine kori\xc5\xa1tenje samo to\xc4\x8dke ledi\xc5\xa1ta vode (0\xc2\xa0\xc2\xb0R) kao fiksne to\xc4\x8dke, dok se druga to\xc4\x8dka (80\xc2\xa0\xc2\xb0R) odre\xc4\x91ivala to\xc4\x8dkom vreli\xc5\xa1ta vode, pogotovu kada su se umjesto alkoholom termometri po\xc4\x8deli puniti \xc5\xbeivom. Stupnjevi na ljestvici nazvani su stupnjevima R\xc3\xa9aumura.\n_START_SECTION_\nUporaba\n_START_PARAGRAPH_\nU ve\xc4\x87em dijelu Europe (osim Britanije i Skandinavije, u kojima su se koristile Fahrenheitova termometarska skala tj. Celzijeva temperaturna ljestvica), a posebno u Francuskoj, Njema\xc4\x8dkoj i Rusiji dugo se koristio alkoholni termometar sa R\xc3\xa9aumurvom temparaturnom ljestvicom, pa se spominje i u nekim knji\xc5\xbeevnim djelima Dostojevskog, Tolstoja i Nabokova   R\xc3\xa9aumurovim termometrom su se, nakon zamjenee De La Hireovog termometra, dugo vr\xc5\xa1ila mjerenja temperature zraka na pari\xc5\xa1kom opservatorij u.  Bila je omiljena ljestvica u Francuskoj sve do uspostavljanja metri\xc4\x8dkog sustava jedinica, tj. kada je 1. travnja 1794. godine (12. Germinal an II, revolucionarnog kalendara) revolucionarna uprava usvojila, stostupanjsku [[Celzijev stupanj|Celzijuevu] temperaturnu ljestvicu, kao slu\xc5\xbebenu. U novije vrijeme, R\xc3\xa9aumurova ljestvica se koristi jedino za mjerenju temperature mlijeka u proizvodnji nekih vrsta sireva. Zbog toga koristi se u nekim talijanskim mljekarama koje u kojima se proizvode sirevi Parmigiano-Reggiano i Grana Padano, kao i pri proizvodnji \xc5\xa1vicarskih alpskih sireva.'